ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  Υ.Ο.Δ.Δ.
Αρ. Φύλλου 205
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ
ΚΑΙ ΟΙΚΟΝΟΜΙΚΩΝ
Με την υπό στοιχεία 41456 ΕΞ 2025/ΥΠΕΘΟΟ 10.03.2025
απόφαση του Αναπληρωτή Υπουργού Εθνικής Οικονομίας και Οικονομικών που εκδόθηκε σύμφωνα με τις διατά-
ξεις των άρθρων 45-48 και 76 του ν. 4622/2019 (Α’ 133) σε
συνδυασμό με τις διατάξεις της παρ. 3 του άρθρου 5 του
ν. 2303/1995 (Α’ 80), και λαμβάνοντας υπόψη την υπ’ αρ.
120713/23.08.2024 κοινή απόφαση του Πρωθυπουργού
και του Υπουργού Εθνικής Οικονομίας και Οικονομικών
(Υ.Ο.Δ.Δ. 917) καθώς και την υπό στοιχεία Υ 12/7.7.2023
απόφαση του Πρωθυπουργού (Β’ 4403), προσλαμβάνεται
από 17.02.2025 η Ζιάκα Άννα του Κωνσταντίνου (Α.Δ.Τ.:
ΑΗ 562073), σε θέση συνεργάτιδας στο ιδιαίτερο γραφείο
του Γενικού Γραμματέα Διαχείρισης Τομεακών Προγραμμάτων Ευρωπαϊκού Ταμείου Περιφερειακής Ανάπτυξης,
Ταμείου Συνοχής και Ευρωπαϊκού Κοινωνικού Ταμείου,
του Υπουργείου Εθνικής Οικονομίας και Οικονομικών
Ζερβού Γεώργιου και κατατάσσεται στην κατηγορία Δ.Ε,
με Μ.Κ. 11.
Η ανωτέρω απολύεται αυτοδικαίως και χωρίς αποζημίωση ταυτόχρονα με την κατά οιονδήποτε τρόπο λήξη της
θητείας του Γενικού Γραμματέα Διαχείρισης Τομεακών
Προγραμμάτων ΕΤΠΑ, ΤΣ και ΕΚΤ.
(Αρ. βεβ. Γ.Δ.Ο.Υ. Υπουργείου Εθνικής Οικονομίας και
Οικονομικών 40818/10.03.2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 8391274586/10.03.2025).
Ο Αναπληρωτής Υπουργός
ΝΙΚΟΛΑΟΣ ΠΑΠΑΘΑΝΑΣΗΣ
Αριθμ. 38637 ΕΞ 2025
Σύσταση και Συγκρότηση Ομάδας για τη διενέργεια ελέγχου επίτευξης Στόχου στο πλαίσιο του
Εθνικού Σχεδίου Ανάκαμψης και Ανθεκτικότητας.
H ΠΡΟΕΔΡΟΣ
ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ
Έχοντας υπόψη:
1. Τον Καν. (ΕΕ) 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021
για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Καν. (ΕΕ) 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021
για τη θέσπιση Μέσου Τεχνικής Υποστήριξης.
3. Την από 13 Ιουλίου 2021 εκτελεστική απόφαση του
Συμβουλίου της Ευρωπαϊκής Ένωσης, για την έγκριση
της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1),
όπως τροποποιήθηκε και ισχύει.
4. Τον ν. 4151/2013 «Ρυθμίσεις για την τροποποίηση
και την βελτίωση συνταξιοδοτικών, δημοσιονομικών,
διοικητικών και λοιπών διατάξεων του Υπουργείου Οικονομικών» (Α’ 103) και ιδίως το άρθρο 12, αυτού.
5. Τον ν.  4646/2019 «Φορολογική μεταρρύθμιση
με αναπτυξιακή διάσταση για την Ελλάδα του αύριο»
(Α’ 201) και ιδίως την παρ. 4 του άρθρου 65, την παρ. 43
του άρθρου 66 και την παρ. 7 του άρθρου 67, αυτού.
6. Toν ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (Α’ 130) και ιδίως
το άρθρο 189 και τις παρ. 1 και 2 του άρθρου 193, σε
12.03.2025 21:07:56
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 205/12.03.2025
συνδυασμό με τα άρθρα 11 και 12 του ν. 4314/2014
(Α’ 265).
7. Τον ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελλη-
νικής Δημοκρατίας, της Δανειακής Σύμβασης μεταξύ της
Ευρωπαϊκής Επιτροπής και της Ελληνικής Δημοκρατίας
και των Παραρτημάτων τους και άλλες διατάξεις για το
Ταμείο Ανάκαμψης και Ανθεκτικότητας» (Α’ 135).
8. Τον ν. 5101/2024 «Κύρωση του Προσαρτήματος στη
Σύμβαση Χρηματοδότησης του Μηχανισμού Ανάκαμψης
και Ανθεκτικότητας μεταξύ της Ευρωπαϊκής Ένωσης, εκπροσωπούμενης από την Ευρωπαϊκή Επιτροπή, και της
Ελληνικής Δημοκρατίας και του παραρτήματός του και
του Προσαρτήματος στη Δανειακή Σύμβαση του Μηχανισμού Ανάκαμψης και Ανθεκτικότητας μεταξύ της
Ευρωπαϊκής Ένωσης, εκπροσωπούμενης από την Ευρωπαϊκή Επιτροπή, και της Ελληνικής Δημοκρατίας και
των παραρτημάτων του» (Α’ 53).
9. Τον ν. 5026/2023 «Υποβολή των δηλώσεων περιουσιακής κατάστασης (πόθεν έσχες) και οικονομικών
συμφερόντων Ρυθμίσεις για την ενίσχυση της Ευρωπαϊκής Εισαγγελίας - Λοιπές επείγουσες ρυθμίσεις» (Α’ 45).
10. Το π.δ. 142/2017 «Οργανισμός Υπουργείου Οικονομικών» (Α’ 181).
11. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
12. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
13. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
14. Την υπό στοιχεία 119126/ΕΞ 2021/28.09.2021 απόφαση του Αναπληρωτή Υπουργού Οικονομικών «Σύστη-
μα διαχείρισης και ελέγχου των Δράσεων και των Έργων
του Ταμείου Ανάκαμψης και Ανθεκτικότητας» (Β’ 4498),
όπως έχει τροποποιηθεί και ισχύει.
15. Την υπό στοιχεία 70993/ΕΞ2023/08.05.2023
(ΥΟΔΔ 438) απόφαση του Αναπληρωτή Υπουργού Οικονομικών «Συγκρότηση και ορισμός μελών της Επιτροπής
Δημοσιονομικού Ελέγχου (Ε.Δ.ΕΛ.), της Γενικής Διεύθυνσης Ελέγχων Συγχρηματοδοτούμενων Προγραμμάτων
(Γ.Δ.Ε.Σ.Π.), της Γενικής Γραμματείας Δημοσιονομικής
Πολιτικής του Υπουργείου Οικονομικών», όπως έχει
τροποποιηθεί και ισχύει.
16. Την υπό στοιχεία 2/10018/ΔΕΠ/22.4.2020 απόφαση του Υφυπουργού Οικονομικών «Καθορισμός
της αποζημίωσης για τους ελέγχους του άρθρου 64
του ν. 4646/2019» (ΥΟΔΔ 326, Διόρθωση Σφάλματος
ΥΟΔΔ 362).
17. Την υπ’ αρ. 2/95230/0004/24.10.2013 υπουργική
απόφαση «Κατάρτιση και τήρηση Μητρώου Δημοσιονομικών Ελεγκτών και Ελεγκτών της Ε.Δ.ΕΛ. (ν. 4151/2013),
Κατάρτιση και τήρηση Μητρώου Εμπειρογνωμόνων
(ν. 4151/2013), Θητεία Δημοσιονομικών Ελεγκτών και
Ελεγκτών της Ε.Δ.ΕΛ. (ν. 4151/2013)» (Β’ 2730), όπως έχει
τροποποιηθεί και ισχύει.
18. Την υπό στοιχεία 159233/ΕΞ 2021/13.12.2021 απόφαση του Αναπληρωτή Υπουργού Οικονομικών «Ένταξη
του Έργου με τίτλο «Υποστήριξη ελεγκτικού έργου- Επιτροπή Δημοσιονομικού Ελέγχου (ΕΔΕΛ)» (κωδικός ΟΠΣ
ΤΑ 5158635) στο Ταμείο Ανάκαμψης και Ανθεκτικότητας»
(ΑΔΑ: ΩΝ3ΜΗ-ΞΟ1).
19. Την εγκεκριμένη ΣΑΤΑ 051 του Υπουργείου Οικονομικών.
20. Το γεγονός ότι από τις διατάξεις αυτής της απόφασης προκαλείται, δαπάνη 1.440,00€ για την αμοιβή
των ελεγκτών, πλέον εργοδοτικών εισφορών, η οποία
βαρύνει τις πιστώσεις του εθνικού σκέλους του Προγράμματος Δημοσίων Επενδύσεων.
21. Τη Στρατηγική Ελέγχων όπως εγκρίθηκε στην
υπ’ αρ. 984η/05-03-2025 Συνεδρίαση της Ε.Δ.ΕΛ.
22. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
1. Συστήνουμε Ομάδα για τη διενέργεια ελέγχου της
επίτευξης του Στόχου «Ψυχική υγεία - 106 ανοικτές μονάδες - 2ο στάδιο από τα 2» (κωδ. RRF-162) της Δράσης
«ΜΕΤΑΡΡΥΘΜΙΣΗ ΤΩΝ ΥΠΗΡΕΣΙΩΝ ΨΥΧΙΚΗΣ ΥΓΕΙΑΣ»
(κωδ. Δράσης 16820), και ειδικότερα στο έργο που
υλοποιείται από τους Φορείς Υλοποίησης «ΥΠΟΥΡΓΕΙΟ
ΥΓΕΙΑΣ, ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ
ΠΑΝΕΠΙΣΤΗΜΙΟΥ ΑΘΗΝΩΝ, ΟΡΓΑΝΙΣΜΟΣ ΚΑΤΑ ΤΩΝ
ΝΑΡΚΩΤΙΚΩΝ (ΟΚΑΝΑ), ΚΕΝΤΡΟ ΘΕΡΑΠΕΙΑΣ ΕΞΑΡΤΗΜΕΝΩΝ ΑΤΟΜΩΝ (ΚΕΘΕΑ)» (MIS 5165700, 5165728,
5165734, 5165735, και 5168759) με Υπουργείο Ευθύνης
το «ΥΠΟΥΡΓΕΙΟ ΥΓΕΙΑΣ», στο πλαίσιο του Εθνικού Σχεδίου Ανάκαμψης και Ανθεκτικότητας που χρηματοδοτείται
από το Μηχανισμό Ανάκαμψης και Ανθεκτικότητας (αριθ.
Ελέγχου 1805013003).
2. Την Ομάδα Ελέγχου αποτελούν οι:
- ΚΟΥΡΗ ΣΤΑΥΡΟΥΛΑ του ΔΗΜΗΤΡΙΟΥ, με Α.Δ.Τ.:
Α 00828137, υπάλληλος της Διεύθυνσης Ελέγχου Δράσεων του Μηχανισμού Ανάκαμψης και Ανθεκτικότητας
του Γενικού Λογιστηρίου του Κράτους, κλάδου ΠΕ Δημοσιονομικών, ως συντονίστρια.
- ΤΣΟΜΠΟΥ ΘΕΟΔΩΡΑ του ΝΙΚΟΛΑΟΥ, με Α.Δ.Τ.:
ΑΕ 065516, υπάλληλος της Διεύθυνσης Ελέγχου Δράσεων του Μηχανισμού Ανάκαμψης και Ανθεκτικότητας
του Γενικού Λογιστηρίου του Κράτους, κλάδου ΠΕ Δημοσιονομικών, ως μέλος.
- ΚΑΝΕΛΛΟΠΟΥΛΟΣ ΑΘΑΝΑΣΙΟΣ ΑΡΙΣΤΟΤΕΛΗΣ του
ΓΕΩΡΓΙΟΥ, με Α.Δ.Τ.: ΑΙ 652112, υπάλληλος της Διεύθυνσης Ελέγχου Δράσεων του Μηχανισμού Ανάκαμψης και
Ανθεκτικότητας του Γενικού Λογιστηρίου του Κράτους,
κλάδου ΠΕ Διοικητικού - Οικονομικού, ως μέλος.
Όλα τα μέλη της ομάδας ελέγχου υποχρεούνται να
υποβάλλουν δήλωση περιουσιακής κατάστασης σύμφωνα με τα προβλεπόμενα στον ν. 5026/2023 «Υποβο-
λή των δηλώσεων περιουσιακής κατάστασης (πόθεν
έσχες) και οικονομικών συμφερόντων Ρυθμίσεις για την
ενίσχυση της Ευρωπαϊκής Εισαγγελίας - Λοιπές επείγουσες ρυθμίσεις» (Α’ 45).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 205/12.03.2025
3. Ο έλεγχος θα διενεργηθεί το διάστημα από 06/03/2025
έως και 17/03/2025 [ημέρες ελέγχου οκτώ (8)] στην Αθήνα
στην έδρα της Γενικής Διεύθυνσης Ελέγχων Συγχρηματοδοτούμενων Προγραμμάτων του Υπουργείου Εθνικής
Οικονομίας και Οικονομικών ή/και στην έδρα του Φορέα
Υλοποίησης και του Υπουργείου Ευθύνης «ΥΠΟΥΡΓΕΙΟ
ΥΓΕΙΑΣ», καθώς και στους Φορείς λειτουργίας: α) Οικοτροφείο Α1 «ΑμΚΕ ΞΕΝΙΟΣ ΖΕΥΣ», β) κινητή μονάδα «ΕΤΑΙΡΕΙΑ
ΚΟΙΝΩΝΙΚΗΣ ΨΥΧΙΑΤΡΙΚΗΣ - Π. ΣΑΚΕΛΛΑΡΟΠΟΥΛΟΣ»
και γ) στον Ξενώνα μέσης νοσηλείας για Ψυχιατρικούς
Ασθενείς Ενηλίκων "ΞΕΝΙΟΣ ΦΛΥΕΥΣ"/Γενικό Νοσοκομείο
Αττικής "Σισμανόγλειο - Αμαλία Φλέμινγκ".
Εντός αυτού του διαστήματος θα πραγματοποιηθεί
έλεγχος των στοιχείων που έχουν συγκεντρωθεί κατά
το προπαρασκευαστικό στάδιο του ελέγχου και των
πρόσθετων στοιχείων που αποστέλλουν οι ελεγχόμενοι
Φορείς ή/και άλλοι εμπλεκόμενοι Φορείς. Επισημαίνεται
ότι, η Ομάδα Ελέγχου μπορεί να αξιοποιήσει τεχνολογίες
πληροφορικής απομακρυσμένης πρόσβασης (π.χ. Skype,
e-presence, webex, κ.ά.) για την παροχή διευκρινίσεων ή/
και για την αναζήτηση πρόσθετων στοιχείων που απαιτούνται, από τους ελεγχόμενους Φορείς ή/και άλλους
εμπλεκόμενους Φορείς.
4. Στα μέλη της Ομάδας Ελέγχου θα καταβληθεί η προβλεπόμενη αποζημίωση, σύμφωνα με τα στοιχεία 16 και
20 του προοιμίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Μαρτίου 2025
Η Πρόεδρος
ΑΘΗΝΑΪ́Σ ΤΟΥΡΚΟΛΙΑ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 205/12.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20251400205.pdf | Tokens: 12654]